સલમાને તો કેટને અલવિદા કહી દીધી. બીજી બાજુ તેના જીવનમાં લુલિયા વંતુરે એન્ટ્રી મારી. ભાઇની ગાડી ચાલવા લાગી. મુશ્કેલી કેટ માટે ઉભી થઇ કારણ કે તેની અને રણબીરની જોડીને લોકોે પસંદ તો કરી રહ્યાં હતા પણ ફિલ્મોમાં જોઇએ તેટલી સફળતા નહોતી મળતી. તો બીજી બાજુ તેમના લગ્ન થવાના છે તેવી અફવાઓએ જોર પકડ્યુ. કેટની ભાવિ નણંદ એટલે કે કરિનાએ તો ભાઇ ભાભીની જોડીને અભિનંદન પણ આપી દીધા હતા. પરંતુ વાંધો ભાવિ સાસુમા નીતુસિંઘને પડ્યો. પોતાનો દીકરો કેટ સાથે લગ્ન કરે તેવું તે ઇચ્છતા નહોતા. પણ આ બધી વાતો તો કોમન છે. હકીકતમાં તો રણબીર અને કેટ વચ્ચે શીતયુદ્ધ શરૃ થયુ હતું જે અંતે તેમના રિલેશનને પૂર્ણાહુતિ તરફ દોરી ગયું. ફરી એકવાર કેટબેબી એકાંતમાં સરી પડી. એટલું જ નહીં પણ કેટને ફિલ્મો મળવાની પણ બંધ થઇ ગઇ. અંતે ફરી એકવાર તે પોતાના ગોડફાધર સલમાનની નજીક આવી છે. જો કે અત્યારે પણ તે માત્ર મિત્ર હોવાનો જ ડોળ કરે છે પણ હકીકતે તો તેનો અને સલમાનનો પ્રેમ ટાઇગર જીંદા હૈ… માં સ્પષ્ટ દેખાઇ આવે છે. બીજી બાજુ એવી પણ ચર્ચા છે કે તેમનું ફરી મિલન થયુ છે તેવી વાતો માત્રને માત્ર ફિલ્મના પ્રમોશન માટે થઇ રહી છે. કારણ કે સલમાન તો કેટની રાહ જોઇને બેઠો જ હતો પરંતુ કેટે તેને ક્યારેય મિત્રથી વધુ નથી કહ્યો હંમેશા દુઃખી કર્યો છે. કેટરીનાની ડૂબતી નાવને તારવા માટે સલમાન ટાઇગર બનીને આવ્યો છે. જો કે ક્યાંકને કયાંક કેટરીનાએ પણ પોતાના વળતા પાણી છે તેવી જાણ થતાં હાલ સલમાન માટે પોતે ક્રેઝી છે અને જે પણ છે તેના કારણે છે તેવું દર્શાવી રહી છે. એવું પણ કહી શકાય કે કેટ દબંગના દબાણમાં છે. આ બધી વાતોની વચ્ચે લુલિયાના હાલ બેહાલ બની ગયા છે. કેટે ટાઇગરને છોડ્યો તો ટાઇગરે લુલિયાને અપનાવી. હવે ફરી ભાઇના જીવનમાં કેટ આવી ગઇ છે ત્યારે લુલિયા માટે હવે હમ તો ચલે પરદેશ જ કહેવાનું બાકી રહી ગયુ છે. લુલિયાએ સલમાનને વારંવાર પૂછ્યુ કે કેટ માટે આ તારો પ્રેમ છે કે પછી… પણ સલમાને ચોખવટ ના કરીને લુલિયાને દૂર કરી દીધી છે.